Ma d aḥric wis sin d tazrawt tasnamkit, ad t-nebdu s ubeyyen n unamek i d-mmalen wawalen igejdanen n yismawen n yiɣbula n waman, syin deg yixef wis sin ad d-nbeyyen amgarad asnamkay i yellan gar yismawen-a, ma d ixef wis kraḍ ad d-nawwi deg-s awal ɣef wassaɣen n unamek i yettilin gar tayunin n umawal n yiɣbula n waman, syin ixef wis ukkuẓ ad nwali amek i d-yettili ubeddel n unamek n yismawen-a, ad d-nwali daɣen assaɣen i yellan gar umawal n yiɣbula-a d yimawalen niḍen deg yixef wis semmus, syin di taggara deg yixef wis seddis ad nexdem tasleḍt tasnamkit i kra n yismawen i d-negrew.